பாவனா ரெட்டி

பாவனா ரெட்டி (Bhavana Reddy) ஒரு இந்திய பாரம்பரிய குச்சிப்புடி நடனக் கலைஞர், பாடகர், பாடலாசிரியர் மற்றும் குச்சிப்புடி நடனத்தை கற்பிக்கும் ஆசிரியர் ஆவார். இவர் புகழ்பெற்ற நடன இணைகளான இராஜா மற்றும் இராதா ரெட்டி தம்பதியரின் இளைய மகள் மற்றும் மாணவியாக அறியப்படுகிறார்.

ஆரம்ப கால வாழ்க்கை 
பாவனா ரெட்டி இந்தியாவின் புது டெல்லியில் பிறந்து வளர்ந்தவர். குச்சிப்புடிக்கு அர்ப்பணிக்கப்பட்ட உலகின் முதல் மற்றும் ஒரே குடும்பமாக இவரது குடும்பம் லிம்கா புத்தகத்தில் இடம்பிடித்துள்ளது. பாவனா பத்மபூசண் விருது பெற்ற இராஜா, இராதா ரெட்டி மற்றும் கௌசல்யா ரெட்டி ஆகியோரின் இளைய மகள் ஆவார். இவர், யாமினி ரெட்டியின் தங்கை ஆவார்.

புது தில்லியில் இளம் பெண்ணாக இருந்த பாவனா, ரகுபீர் சிங் ஜூனியர் மாடர்ன் பள்ளியில் ஜூனியர் பள்ளியில் பயின்றார். பின்னர் பாரகாம்பாவில் உள்ள மாடர்ன் பள்ளியில் படித்தார். பெண்களுக்கான சீமாட்டி சிறீ ராம் கல்லூரியில் வணிகவியல் பட்டம் பெற்றார். குச்சிப்புடி நடனத்தில் பாவனாவின் முறையான பயிற்சி இவரது பெற்றோரின் வழிகாட்டுதலின் கீழ் இவரது நான்காவது  வயதில் தொடங்கியது.<

நடனம் 
பாவனா இரண்டு தசாப்தங்களுக்கும் மேலாக குச்சிப்புடியில் நடனம் மற்றும் கோட்பாடு இரண்டையும் கற்றுக்கொண்டார். இவர் தனது ஐந்து வயதிலேயே உலகளாவிய சுற்றுப்பயணங்களில் தனது குடும்பத்துடன் நிகழ்ச்சிகளை நடத்தத் தொடங்கினார்.  பாவனாவின் முக்கிய நிகழ்ச்சியின் முதல் பதிவு, ஆசாத் பவன் புது தில்லியில் உள்ள ஐசிசிஆர் (ICCR) அரங்கத்தில் இருந்தது, இதற்காக இவர் தில்லி நகர செய்தித்தாளில் வளர்ந்து வரும் நட்சத்திரமாகவும் அங்கீகரிக்கப்பட்டார். சண்டிகரில் நடந்த பாஸ்கர் ராவ் சங்கீத சம்மேளனின் வரலாற்றில் இவர் மிகவும் இளையவர் என்று மற்ற பதிவுகள் காட்டுகின்றன. அங்கு இவர் ஏழு வயதில் தனது பெற்றோருடன் மேடையை பகிர்ந்து கொண்டார். மேலும், இவர்களின் குடும்ப தயாரிப்புகளில் ஒரு தனி கலைஞராக இருந்தார்.

பாவனா சிறுவயதிலிருந்தே தயாரிப்புகளில் முன்னணி பாத்திரங்களில் நடித்தார். இவருக்கு ஆறு வயதாக இருந்தபோது , கிருஷ்ண லீலா தரங்கிணி போன்ற தயாரிப்புகளில் கிருஷ்ணாவாக (மக்கன் சோரி, காலிங்க நர்த்தனம், சியர் ஹரன் மற்றும் ராஸ லீலா) நடித்தார்.  ஏழு வயதில், பாவனா பிரஹலாத சரித்திரத்தில் பிரஹலாதனாக நடித்தார். 2016 ஆம் ஆண்டில், பாவனா பகவதாஜ்ஜுக்யம் படத்தில் சாண்டில்யாவாக நடித்தார். 2011 ஆம் ஆண்டில், பாமகலாபம் என்ற சின்னமான மற்றும் பாரம்பரியமான குச்சிப்புடியில் சத்யபாமாவாக பாவனா நடித்தார். பாவனா ரெட்டி குடும்பத்துடன் நடத்தப்பட்ட தயாரிப்புகள் மற்றும் இவரது வரவுக்காக பல தனி நிகழ்ச்சிகள் உள்ளன.

தொழில்ரீதியாக, பாவனா ஐரோப்பா, அமெரிக்கா, கனடா, தென்கிழக்கு ஆசியா, மத்திய கிழக்கு மற்றும் இந்தியா ஆகிய நாடுகளுக்குச் சுற்றுப்பயணம் செய்துள்ளார் - இவர் 16 வயதை அடைவதற்கு முன்பே, பல முறை, உலகெங்கிலும் உள்ள பல மதிப்புமிக்க அரங்குகளில் உயரதிகாரிகளுக்காக நடத்தப்படும் நிகழ்ச்சிகள் உட்பட பல நிகழ்ச்சிகளில் பங்கேற்றுள்ளார். இவர் பரதநாட்டிய கலைஞரும் ஆசிரியருமான பத்மா சுப்ரமணியத்தின் கீழ் நாட்டிய சாஸ்திர கரண படிப்பில் சான்றிதழைப் பெற்றவர். 

பாவனா நாட்டிய தரங்கிணி குச்சிப்புடி நடன நிறுவனத்தின் சர்வதேச கிளையை ஏப்ரல் 2020 இல் நிறுவினார். பள்ளி அதன் முதல் ஆண்டு விழாவை ஏப்ரல் 16, 2021 அன்று கொண்டாடியது. கூடுதலாக, நாட்டிய தரங்கிணியின் டெல்லி கிளையின் இயக்குனராக, இவர் நிகழ்வுகளை ஒழுங்கமைப்பதிலும் கற்பித்தலிலும் தீவிரமாக ஈடுபட்டுள்ளார். இவர் முதன்மை தனிப்பாடகராகவும், டாக்டர் ராஜா ராதா ரெட்டியின்  உதவி நடன இயக்குனராகவும் உள்ளார், மேலும் இவர் தனது சொந்த தனி நடன நிறுவனத்திலும் பணியாற்றி வருகிறார்.

விருதுகள் 
இவரது விருதுகள்:

 இந்திய அரசின் சங்கீத நாடக அகாடமியின் பிஸ்மில்லா கான் யுவ புரஸ்கார் விருது 2017 
 குச்சிப்புடி நடனத்திற்கான பங்களிப்பிற்கான வாழ்நாள் சாதனையாளர் விருது, தெலுங்கு கலாச்சார சங்கம், ஹூயூஸ்டன் டெக்சாஸ் 
 FICCI இளம் பெண்கள் சாதனையாளர் விருது 
 ஃபெமினா நார்த் பவர்லிஸ்ட் விருது

மேற்கோள்கள் 

குச்சிப்புடி நடனக் கலைஞர்கள்
வாழும் நபர்கள்